कार्ल मार्क्स ने ‘जर्मन आइडियोलॉजी’ में लिखा है कि भाषा मानव चेतना जितनी ही पुरानी है। भाषा हमारी स्मृति है। वे यह भी लिखते हैं कि सत्ता की स्मृति कमज़ोर होती है और लोक की कहीं ज़्यादा ताक़तवर। भाषाएँ नहीं रहेंगी तो स्मृतियों का ह्रास होगा, और लोक चेतना कमज़ोर पड़ती जाएगी। डॉ रामविलास शर्मा लिखते हैं कि निराला के भी लिए भाषा-द्वंद्व क्लिष्ट या सरल होने के बीच नहीं बल्कि जीवन संग्राम के अनुकूल अथवा प्रतिकूल होने के बीच था।